Document ID: 31998R0420

Komisijas Regula (EK) Nr. 420/98
(1998. gada 20. februāris),
ar kuru groza Regulu (EEK) Nr. 1756/93, ar ko nosaka noteicošās dienas lauksaimniecības pārrēķinu likmei, kas piemērojama pienam un piena produktiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 28. decembra Regulu (EEK) Nr. 3813/92 par norēķinu vienību un pārrēķinu likmēm, kas jāpiemēro kopējās lauksaimniecības politikas mērķiem [1], kurā jaunākie grozījumi izdarīti ar Regulu (EK) Nr. 150/95 [2], un jo īpaši tās 6. panta 2. punktu,
tā kā pielikuma B daļā Komisijas Regulā (EEK) Nr. 1756/93 [3], kurā jaunākie grozījumi izdarīti ar Regulu (EK) Nr. 569/96 [4], ir noteiktas noteicošās dienas, kuras piemērojamas, ievērojot Komisijas 1988. gada 16. februāra Regulu (EEK) Nr. 570/88 par sviesta pārdošanu par pazeminātām cenām un par atbalsta piešķiršanu par sviestu un iebiezināto sviestu izmantošanai mīklas izstrādājumu, saldējuma un citu pārtikas produktu ražošanā [5], kurā jaunākie grozījumi izdarīti ar Regulu (EK) Nr. 531/96 [6]; tā kā šo regulu atcēla un aizstāja ar Komisijas Regulu (EK) Nr. 2571/97 [7], kurā inter alia ir piedāvāta iespēja izmantot krējumu, kuram saskaņā ar atbalsta pasākumiem nav pievienoti nekādi indikatori; tā kā, lai ņemtu vērā šos grozījumus, būtu jāgroza Regula (EEK) Nr. 1756/93;
tā kā Regulas (EEK) Nr. 1756/93 pielikuma D daļā ir noteiktas dienas, pēc kurām nosaka uzglabāšanas izmaksas, kas pārdevējam jāsedz, ja valsts intervencei piedāvātais sviests vai sausais vājpiens neatbilst prasībām, kuras izklāstītas 2. pantā Komisijas 1995. gada 28. februāra Regulā (EK) Nr. 454/95, ar ko nosaka sīki izstrādātus noteikumus intervencei sviesta un krējuma tirgū [8], kurā jaunākie grozījumi izdarīti ar Regulu (EK) Nr. 419/98 [9], un 1. pantā Komisijas 1996. gada 22. februāra Regulā (EK) Nr. 322/96, ar ko nosaka sīki izstrādātus noteikumus sausā vājpiena piemērošanai intervences krājumiem [10], kurā jaunākie grozījumi izdarīti ar Regulu (EK) Nr. 419/98; tā kā minētās uzglabāšanas izmaksas ir noteiktas, atsaucoties uz 7. panta 2. punktu Komisijas 1990. gada 12. decembra Regulā (EEK) Nr. 3597/90 par grāmatvedības uzskaites noteikumiem intervences pasākumiem, kas ietver lauksaimniecības produktu iepirkšanu, uzglabāšanu un pārdošanu, ko veic intervences aģentūras [11], kurā jaunākie grozījumi izdarīti ar Regulu (EK) Nr. 1392/97 [12]; tā kā atbilstības nodrošināšanai iepriekš minētās noteicošās dienas būtu jāaizstāj ar noteicošajām dienām, kas paredzētas Regulas (EEK) Nr. 3597/90 7. panta 2. punktā;
tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulas (EEK) Nr. 1756/93 pielikumu groza šādi:
1. Regulas B.II daļas 6. punktu aizstāj ar šādu punktu:
"Regula | Attiecīgie apjomi | Piemērojamā lauksaimniecības pārrēķinu likme |
6.(EK) Nr. 2571/97 | Izsoles cena, kas apstiprināta 16. panta 2. punkta d) apakšpunktā minētajā izsolē | Lauksaimniecības pārrēķinu likme, ko piemēro samaksas dienā." |
2. Regulas B.III daļas 4. punktu aizstāj ar šādu punktu:
"Regula | Attiecīgie apjomi | Piemērojamā lauksaimniecības pārrēķinu likme |
4.(EK) Nr. 2571/97 | A.Atbalsta apjoms, kas apstiprināts 16. panta 2. punkta d) apakšpunktā minētajā izsolē | i)lauksaimniecības pārrēķinu likme, ko piemēro tā mēneša pirmajā dienā, kurā pievieno 6. panta 1. punktā minētos indikatorusii)lauksaimniecības pārrēķinu likme, ko piemēro tā mēneša pirmajā dienā, kurā saskaņā ar 22. panta 3. punkta b) apakšpunkta i) daļu saražo iebiezināto sviestuiii)lauksaimniecības pārrēķinu likme, ko piemēro tā mēneša pirmajā dienā, kurā sviestu bez indikatoriem pievieno 8. pantā minētajiem starpproduktiem vai 4. panta 1. punktā minētajiem galaproduktiemiv)lauksaimniecības pārrēķinu likme, ko piemēro tā mēneša pirmajā dienā, kurā krējumu bez indikatoriem pievieno 4. panta 1. punkta B) apakšpunktā minētajiem galaproduktiem Taču, ja 11. pantā minētais termiņš ir nokavēts, spēkā ir lauksaimniecības pārrēķinu likme, kuru piemēro tā mēneša pirmajā dienā, kurā šis termiņš izbeidzas. |
| B.Regulas 22. panta 4. punkta trešajā daļā minētā atbalsta apjoma samazinājums | Lauksaimniecības pārrēķinu likme, ko piemēro tā mēneša pirmajā dienā, kurā izbeidzas 11. pantā minētais termiņš." |
3. Regulas D daļas 2.A punktā vārdus "Lauksaimniecības pārrēķinu likme, ko 5. panta 1. punkta nozīmē piemēro pārņemšanas dienā" aizstāj ar vārdiem "Lauksaimniecības pārrēķinu likme, kas minēta Regulas (EEK) Nr. 3597/90 7. panta 2. punkta a) un b) apakšpunktā".
4. Regulas D daļas 3.A punktā vārdus "Lauksaimniecības pārrēķinu likme, ko piemēro attiecīgo preču pārņemšanas dienā" aizstāj ar vārdiem "Lauksaimniecības pārrēķinu likme, kas minēta Regulas (EEK) Nr. 3597/90 7. panta 2. punkta a) un b) apakšpunktā".
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Tomēr 1. panta 1. un 2. punktu piemēro konkursiem, kuros piedāvājumu iesniegšanas termiņš ir laika posms pēc 1998. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 20. februārī

Labels: 2
17
19
3
6